|  |  |
| --- | --- |
|  | A Galipedia ten un portal sobre: ***Fórmula 1*** |

**Jeremy Michael Unser Jr.**, nado en Colorado Springs (Colorado) o 15 de novembro de 1932 e finado en Indianápolis o 17 de maio de 1959, foi un piloto de automobilismo estadounidense. Foi o campión do USAC de 1957.

Traxectoria
-----------

Jerry foi o primeiro da familia Unser en competir en Indianápolis. Na súa única saída, en 1958, viuse atrapado nunha colisión múltiple de 13 coches na primeira volta e voou sobre o muro da curva 3, milagrosamente saíu ileso. Morreu nun accidente durante a práctica antes das 500 Millas de Indianápolis de 1959, deixando atrás a súa viúva, Jeanne Unser, e dous fillos, Jerry e Johnny Unser.

Os seus irmáns Al e Bobby e o seu sobriño Al Jr. gañaron as 500. O seu fillo Johnny e un sobriño Robby tamén competiron na carreira.

As 500 Millas de Indianápolis formaron parte do Campionato do Mundo de FIA entre 1950 e 1960. Os pilotos que competiron na Indy durante eses anos acreditaron puntos e participación no Campionato do Mundo. Jerry Unser participou en carreiras do Campionato do Mundo 1 pero non obtivo puntos do Campionato do Mundo.

O 2 de maio de 1959, o segundo día de clasificación para as 500 Millas de Indianápolis de 1959, Unser perdeu o control do seu coche saíndo da curva 4 nunha volta de práctica. O coche bateu contra a parede logo de trompear e rebotou pola recta deu extremo a outro, deixando atrás un rastro de pezas. Como resultado o coche incendiouse. Os comisarios de pista estimaron a súa velocidade xusto antes do accidente en preto de 214 km/h. Estivo consciente durante o seu rescate, gritando "As miñas pernas están en chamas. Chama a miña esposa". Antes de sacalo do vehículo, houbo que apagar o incendio. Unser foi levado ao hospital metodista co pescozo roto e queimaduras de terceiro grao nas dúas pernas e un brazo. En estado crítico, sufriu queimaduras en máis do 35 por cento do seu corpo, e quedou en coma. Unser morreu das súas feridas e pneumonía dúas semanas máis tarde o 17 de maio de 1959. Tras o accidente, converteuse en obrigatorio para os pilotos usar traxes de condución resistentes ao lume. A maioría dos pilotos xa usaban os traxes, pero algúns pilotos aínda usaban camisetas por entón.

Resultados nas 500 Millas de Indianápolis
-----------------------------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ano | Coche | Saída | Cual. | Ranq | Final | Voltas | Líder | Retiradas |
| --- | --- | --- | --- | --- | --- | --- | --- | --- |
| 1958 | 92 | 24 | 142.755 | 23 | 31 | 0 | 0 | Accidente T3 |
| **Totais** | 0 | 0 |  |

 | 

|  |  |
| --- | --- |
| Saídas | 1 |
| Poles | 0 |
| 1ª liña | 0 |
| Vitorias | 0 |
| Top 5 | 0 |
| Top 10 | 0 |
| Retiradas | 1 |

 |

### Resultados Completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | 1 | 2 | 3 | 4 | 5 | 6 | 7 | 8 | 9 | 10 | 11 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1958 | Kurtis Kraft | Offenhauser L4 | ARX | MON | NED | 50031 | BEL | FRA | GBR | ALE | POR | ITA | MAR | NC | 0 |
| 1959 | Kurtis Kraft | Offenhauser L4 | MON | 500NSC | NED | FRA | GBR | ALE | POR | ITA | USA |  |  | NC | 0 |

Notas
-----

1. ↑  "Driver Jerry Unser Dies of Crash Burns (18 de maio de 1959)". *chicagotribune.com*. Consultado o 16 de setembro de 2017.
2. ↑  "Indy 500 deadly accidents, 1959, Jerry Unser". *indymotorspeedway.com*. Arquivado dende o orixinal o 20 de xullo de 2017. Consultado o 16 de setembro de 2017.
3. ↑  "Unser Racing Museum - Los Ranchos de Albuquerque, New Mexico". *www.unserracingmuseum.com*. Arquivado dende o orixinal o 11 de febreiro de 2015. Consultado o 16 de setembro de 2017.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Jerry Unser*** |

### Ligazóns externas

* Jerry Unser en *Find a Grave* *(en inglés)*

|  |  |
| --- | --- |
| Control de autoridades | 
* Wd: Q172441
* WikiTree: Unser-18
* DriverDB: jerry-unser
* RacingReference: Jerry\_Unser

 |